इदै परैंत के होआ उसी कोई पता नईं ब’ फी कुसै जागतै दा आला जन सनोचदे गै जिस लै उदी अक्ख खुल्ली तां उदी अरड़ निकली गई। पुलसै आले हे, सोहनु दे हत्थें’च खट्‌टी लपेटी दी लोथ ही ते उसी झंजोड़दा नुआड़ा किच्छु हा जिदे निक्के-निक्के गोऐ हत्थ इक्के हथकड़ी’च आई गे दे हे, रोई-रोई उसी बलाई जा दा हा। गैसै दी उस चमकदी लोऐ’च उसी जित्थैं रूपो दी अक्खीं’च डलकदे अत्थरू लब्बै करदे है उत्थैं ओठें पर इक जहरै भरोचा हासा बी लब्बा ते इदै परैंत गासै दे तारे तरुटदे सई होए, कंधां कोठे ढौल लगी पे—इक भुंचाल। उदे ओठ फड़के ब’अक्खीं अग्गै न्हेरा छाई गया-गुप्प न्हेरा--जिदे’च कोई टटैना बी चमकने दी हिम्मत नईं हा करैदा।